“Banna ba Athene, kea bona hore linthong tsohle le bonahala le ineheletse tšabo ea melimo+ ho feta kamoo ba bang ba ineheletseng eona kateng. 23 Ka mohlala, ha ke feta ’me ke shebisisa ka hloko lintho tsa lōna tse hlomphuoang ka borapeli ke ile ka boela ka fumana aletare eo ho eona ho neng ho ngotsoe ‘Ho Molimo ea sa Tsejoeng.’ Ka hona seo ka ho se tsebe le se fang boinehelo ba bomolimo, sena kea se phatlalatsa ho lōna. 24 Molimo ea entseng lefatše le lintho tsohle tse ho lona, e leng Morena oa leholimo le lefatše,+ ha a lule litempeleng tse entsoeng ka matsoho,+ 25 leha e le hore o hlokomeloa ke matsoho a batho joalokaha eka o hloka letho,+ hobane o fa batho bohle bophelo+ le phefumoloho+ le lintho tsohle. 26 O entse ho tsoa mothong+ a le mong sechaba+ se seng le se seng sa batho, ho lula holim ’a lefatše+ lohle, ’me o laetse linako tse behiloeng+ le meeli e behiloeng ea ho lula ha batho,+ 27 hore ba batle Molimo,+ haeba ba ka mo phopholetsa ’me ka sebele ba mo fumana,+ le hoja, ha e le hantle, a se hōle le e mong le e mong oa rōna. 28 Etsoe ka eena re na le bophelo ’me rea sisinyeha ’me re teng,+ esita le joalokaha ba bang ba liroki+ har’a lōna ba itse, ‘Etsoe le rōna re bana ba hae.’